ปลัดกระทรวงศึกษาธิการ เปิดเผย เตรียมหารือแนวทางลดภาระค่าใช้จ่ายช่วยเหลือผู้ปกครองด้านค่าธรรมเนียมการศึกษาเพื่อบรรเทาความเดือดร้อน
นายสุภัทร จำปาทอง ปลัดกระทรวงศึกษาธิการ (ศธ.) เปิดเผยว่า   คณะรัฐมนตรีออกมาตรการเยียวประชาชนที่ได้รับผลกระทบจากสถานการณ์โควิด-19 แล้ว ซึ่งในมาตรการนี้มีการลดค่าธรรมเนียมการศึกษาและค่าเทอมร่วมอยู่ด้วย โดยมอบหมายให้ศธ.ไปหารือกับหน่วยงานต้นสังกัดที่เกี่ยวข้องว่าจะมีแนวทางใดที่จะลดภาระค่าใช้จ่ายให้แก่ผู้ปกครอง         ที้งนี้จากการหารือร่วมกับสำนักงานคณะกรรมการการศึกษาเอกชน (สช.) และผู้แทนโรงเรียนเอกชนแต่ละแห่ง ภาพรวมยังมีข้อคิดเห็นในเรื่องนี้อย่างหลากหลาย แต่ก็ได้มอบแนวทางให้หาวิธีการที่ดีที่สุดที่จะทำให้บรรเทาค่าใช้จ่ายของผู้กครองได้มากที่สุด ซึ่งในวันที่ 16 ก.ค. นี้จะมีการประชุมหาข้อสรุปข้อมูลร่วมกับรมว.ศธ.ถึงมาตรการต่างๆที่จะเกิดขึ้น         อย่างไรก็ตาม การช่วยเหลือบรรเทาภาระค่าใช้จ่ายผู้ปครองเรื่องค่าธรรมเนียมการศึกษาและค่าเทอมนั้นจะรวมไปถึงผู้ปกครองที่มีบุตรหลานเรียนอยู่ในเรียนสังกัดสำนักงานคณะกรรมการการศึกษาขั้นพื้นฐาน (สพฐ.) ด้วย